
Skillevejen
(Du har alt, du skal bruge fra interviewet)
Skillevej 1. del
”Forestil dig at du står ved en skillevej, og vejen til venstre går nedad mod et trist og dystert sted…  Vejen du selvfølgelig ville gå, HVIS du blev ved med (Problemet)… 
Og vejen til højre går op mod et lyst og livsbekræftende sted…
Selvfølgelig vejen du går, når… Du stopper med at (Problemet)! Og vælger at indtage dit liv med (De positive konsekvenser ved at være fri for problemet.) 
”Men start med at se dig selv vælge vejen til venstre… Se dig selv… 
(Beskriv konsekvenser af vanen, som klienten har givet dig, og hvordan de konsekvenser bliver værre og værre, som tiden går. Mange bruger 3 måneder fra nu… 1 år fra nu… 5 år… Men jeg lader dem have deres egen tidsfornemmelse, mens jeg beskriver, hvordan det bliver værre og værre)
(Det kan være effektivt bare at bruge ordet konsekvenser. Klienten ved godt, hvad de er)
”Se hvordan konsekvenserne melder sig (…) Hvordan konsekvenserne bliver større og flere og værre og værre (…) Indtil konsekvenserne VIRKELG helt har overtaget hele dit liv.”  
(Så lader jeg dem hænge derude, mens jeg - ud af det blå - begynder at snakke om en abefælde)













Metafor – Abefælden
”Jeg har hørt, at på Madagaskar bruger de en særlig slags abefælde… De plukker en kokosnød, borer et lille hul i den, og tømmer den for indholdet, så godt de kan. Så binder de den tomme kokosnød fast til en pæl i jorden, og hælder en lille håndfuld ris gennem hullet ned i kokosnødden.
Og når aben kommer forbi, og dufter de ris, strækker den fingrene, så hånden liiige akkurat kan komme igennem det lille hul. 
Men når aben vil trække sin hånd ud igen, er den fanget, fordi hånden er for bred, fordi den knuger fast om de ris.
Men den abe er ikke fanget af en fælde!… Den er fanget af sig selv. Fanget af… at der er noget, den føler, er så vigtigt, at den stædigt bliver ved bliver ved med at holde sig selv fanget… Uanset konsekvenserne for dens liv!!!
Men jeg er sikker på!... At kunne du give den abe et eneste godt råd!... ville den indse, hvad den gør mod sig og… Gi’ slip! (Knips)... sætte sig selv fri… og løbe væk og nyde sit liv i frihed.”

Skillevejen 2. del
”Og forestil dig selv igen… stå ved den skillevej… Og den befriende vej til højre fører op mod (De positive konsekvenser)… På tværs af vejen mod højre er en rød streg... Den streg markerer din beslutning ved at komme her i dag!” 
”Når du er parat til at efterlade (Problemet) i din fortid for altid… og træde over den røde streg og indtage dit liv med (De positive konsekvenser)… Nik med hovedet!... (Vent på nikket)… Godt!”
”Og træd ud ad den vej med… 
(Beskriv meget entusiastisk og med afsæt i klientens egne ord alle de gode ting ved at være fri af vanen)
”Og så bare lad den oplevelse flyde tilbage i det bagerste af dit sind… Som en motiverende inspiration for din underbevidsthed, der altid arbejder for dig.”

